Kosode-no-te
Kosode-no-te (jaapani keeles 小袖の手) tähendab see kosode (lühikeste varrukatega kimono) käsi. See on üleloomulik olend, mis ilmub kummituslike kätena varrukatest Vanadest raamatutest, mis on pärit Edo perioodist, on selgitatud seda fenomeni, kui naise kätena, mis ilmuvad kosode’st. Kosode no te võib ilmneda mitmetel põhjustel kas yokai või yurei kujul. Üheks kõige tavalisemaks päritoluks peetakse seda, kui prostituut sureb asjata pärast mitmeaastast rahakogumist, et enda vabadus saavutada. Tavaliselt annetati selliste naiste riided templile vahetuskaubana matuste ja palvete eest. Minevikus olid kimonod väga austatud ja väärtustatud, isegi kui neil olid mõned kriimud, siis need parandati ja müüdi teise ringi poodides. Mõned inimesed olid sunnitud enda kimonod vastumeelselt ära andma rahalistel või muudel mõjuvatel põhjustel. Sellega seoses on palju lugusid sellest, kuidas ostetud kimonotest ilmuvad välja valged käed, kui kedagi teist läheduses ei olnud või tundnud külmi käsi kimonod selga pannes. Kui naine, kes oli prostituut suri, kuid mõned kliendid endiselt olid talle raha võlgu, tuli ta tagasi vaimuna enda riietesse ja soovis neile kätte maksta. Alles kosode no te’ks muutununa lahkub ta templist, et leida prostituudi kliendid ja hirmutada neid, et nad maksaks raha tagasi. Teiseks päritoluks peetakse seda, kui surnud inimese kimono ei ole annetatud templile, nagu on tavaks, vaid on hoopis müüdud, et saada raha. Kui surnud inimesel polnud võimalik pääseda nirvaanasse, siis võis tema hing tulla tagasi ja jääda kummitama enda kimonot. Selliseid olukordi, nagu eelnevalt mainitud peetakse kosode no te yurai’ks, kuna hing võtab eseme üle.